Page:Beowulf (Wyatt).djvu/54

30

ac hīe hæfdon gefrūnen,þǣt hīe ǣr tō fela micles in þǣm wīn-selewǣl-dēað fornam, Denigea lēode.Ac him Dryhten forgeaf wīg-spēda gewiofu,*Wedera lēodum frōfor ond fultum,þæt hīe fēond heora ðurh ānes cræftealle ofercōmon, selfes mihtum;sōð is gecȳþed, þæt mihtig Godmanna cynnes wēold wīde-ferhð. Cōm on wanre niht scrīðan sceadu-genga.Scēotend swǣfon, þā þæt horn-recedhealdan scoldon, ealle būton ānum.Þæt wæs yldum cūþ, þæt hīe ne mōste,þā metod nolde, se syn-scaþaunder sceadu bregdan; ac hē wæccendewrāþum on andan bād bolgen-mōdbeadwa geþinges.

 

Ðā cōm of mōreunder mist-hleoþum Grendel gongan,Godes yrre bær; mynte se mān-scaðamanna cynnes sumne besyrwanin sele þām hēan. Wōd under wolcnum,tō þæs þe hē wīn-reced, gold-sele gumena,gearwost wisse, fǣttum fāhne;ne wæs þæt forma sīð, þæt hē Hrōþgāreshām gesōhte. Nǣfre hē on aldor-dagumǣr *ne siþðan heardran hæle,heal-ðegnas fand. 